L 28/18
RO
Jurnalul Oficial al Uniunii Europene
31.1.2023
Articolul 10 Limite ale efortului de pescuit în diviziunea ICES 7e (1) Pentru perioada menționată la articolul 1 alineatul (2) litera (b), aspectele tehnice ale drepturilor și obligațiilor pentru gestionarea stocului de limbă-de-mare din diviziunea ICES 7e sunt stabilite în anexa II.
(2) La solicitarea unui stat membru, în conformitate cu punctul 7.4 din anexa II, Comisia poate adopta un act de punere în aplicare prin care să îi aloce acestui stat membru un număr suplimentar de zile pe mare față de cele menționate la punctul 5 din anexa II, în care poate autoriza prezența unei nave de pescuit aflate sub pavilionul său în diviziunea ICES 7e atunci când transportă la bord oricare dintre uneltele reglementate.
Comisia adoptă acest act de punere în aplicare în conformitate cu procedura de examinare menționată la articolul 57 alineatul (2).
(3) La cererea unui stat membru, Comisia poate adopta un act de punere în aplicare prin care să aloce unui stat membru maximum trei zile suplimentare, între 1 februarie 2023 și 31 ianuarie 2024, față de cele menționate la punctul 5 din anexa II, în care o navă de pescuit poate fi prezentă în diviziunea ICES 7e, pe baza unui program consolidat de observații științifice, astfel cum este menționat la punctul 8.1 din anexa II.
Această alocare se face pe baza descrierii prezentate de statul membru în conformitate cu punctul 8.3 din anexa II și în urma consultării CSTEP.
Respectivul act de punere în aplicare se adoptă în conformitate cu procedura de examinare menționată la articolul 57 alineatul (2).
Articolul 11 Măsuri privind pescuitul de biban-de-mare european în diviziunile ICES 4b, 4c și 6a, precum și în subzona ICES 7 (1) Se interzice pentru navele de pescuit ale Uniunii, precum și pentru orice activități comerciale de pescuit de la țărm, pescuirea de biban-de-mare european (Dicentrarchus labrax) în diviziunile ICES 4b și 4c și în subzona ICES 7 sau reținerea la bord, transbordarea, relocalizarea sau debarcarea de biban-de-mare european capturat în zona respectivă.
(2) Interdicția prevăzută la alineatul (1) nu se aplică capturilor accidentale de biban-de-mare din cadrul activităților comerciale de pescuit cu plasă de la țărm.
Această excepție se aplică numărului istoric de plase de plajă, fixat la nivelurile de dinainte de 2017.
Activitățile comerciale de pescuit cu plasă de la țărm nu vizează bibanul-de-mare, putând fi debarcate numai capturile accidentale inevitabile de biban-de-mare.
(3) Prin derogare de la alineatul (1), în ianuarie 2023 și în perioada cuprinsă între 1 aprilie și 31 decembrie 2023, în diviziunile ICES 4b, 4c, 7d, 7e, 7f și 7h, navele de pescuit ale Uniunii pot să pescuiască, să rețină la bord, să transbordeze, să relocalizeze sau să debarce biban-de-mare european capturat în zona respectivă cu următoarele unelte de pescuit și în următoarele limite: (a) utilizând traule de fund (33), pentru capturi accidentale inevitabile în limita a 3,8 tone pentru o navă de pescuit și pe an și 5 % din greutatea capturilor totale de organisme marine aflate la bord, capturate de nava de pescuit în cauză pentru fiecare campanie de pescuit; (b) utilizând seine (34), pentru capturi accidentale inevitabile în limita a 3,8 tone pentru o navă de pescuit și pe an și 5 % din greutatea capturilor totale de organisme marine aflate la bord, capturate de nava de pescuit în cauză pentru fiecare campanie de pescuit; (c) utilizând unelte cu cârlige și linie (35), în limita a 6,2 tone per navă de pescuit; (d) utilizând setci fixe (36), pentru capturi accidentale inevitabile în limita a 1,6 tone per navă de pescuit.
Derogările prevăzute la primul paragraf litera (c) se aplică navelor de pescuit ale Uniunii care au înregistrat capturi de bibande-mare european utilizând unelte cu cârlige și linie în perioada 1 iulie 2015-30 septembrie 2016.
(33) (34) (35) (36)
Toate tipurile de traule de fund (OTB, OTT, PTB, TBB, TBN, TBS și TB).
Toate tipurile de seine (SSC, SDN, SPR, SV, SB și SX).
Toate activitățile de pescuit cu paragate sau cu undițe și lansete (LHP, LHM, LLD, LL, LTL, LX și LLS).
Toate setcile și capcanele fixe (GTR, GNS, GNC, FYK, FPN și FIX).